РЕГЛАМЕНТ (ЕО) № 233/2007 НА КОМИСИЯТА
от 2 март 2007 година
за определяне на приложимите вносни мита за някои видове олющен ориз от 3 март 2007 година
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1785/2003 на Съвета от 29 септември 2003 г. относно общата организация на пазара на ориз (1), и по-специално член 11а от него,
като има предвид, че:
(1)
Въз основа на данните, предадени от компетентните органи, Комисията установи, че за периода от 1 септември 2006 г. до 28 февруари 2007 г. са издадени лицензии за внос на 352 809 тона олющен ориз, попадащ под код по КН 1006 20, с изключение на лицензиите за внос на ориз „Басмати“. Следователно вносното мито за олющен ориз, попадащ под код по КН 1006 20, различен от ориз „Басмати“, трябва да бъде изменено.
(2)
Определянето на приложимото мито следва да се извърши в срок от десет дни след края на горепосочения период. Поради това е уместно настоящият регламент да влезе в сила без забавяне,
ПРИЕ НАСТОЯЩИЯ РЕГЛАМЕНТ:
Член 1
Вносното мито, приложимо за олющен ориз, попадащ под код по КН 1006 20, възлиза на 65,00 EUR за тон.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 2 март 2007 година.